《谒客》
宋代·林之奇

入门投谒吏翩翩，我非欲见礼则然。
异哉宾主两无语，客起疾如走避燃。
我已不恭愧昔贤，忍使泥涂朝衣冠。
人生暂聚鸿集川，春风吹飞何后先。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。